Won do swěta rěkaše moje předewzaće za lěto 2014. Běch drje časćišo ze swójbnymi w dowolu w juhowuchodnej Europje a studuju nětko 600 kilometrow wot domizny zdalene – přiwšěm chcych na dlěši čas do cuzby, zo bych so z druhimi kulturami a mentalitami zeznajomiła. Nastajich so tuž kónc februara 2014 na tři tydźenje ze studijnej přećelku na puć do Marokka. Njejsmój ničo wulce planowałoj, chcychmoj sej tam cyle jednorje kraj wobhladać. Na kóncu jězby po Marokku pak dyrbjachmoj zaso dypkownje na lětanišću w třećim najwjetšim měsće kraja Fés być.
szl_Latn